
Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.55/2010 privind unele măsuri de reducere a cheltuielilor publice, cu care comisiile au fost sesizate în fond cu adresa Biroului Permanent nr.  PLx.594 din 9 noiembrie 2010.
	PREŞEDINTE,

Viorel ŞTEFAN
	PREŞEDINTE,

Sulfina BARBU

RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.55/2010 privind unele măsuri de reducere a cheltuielilor publice
Cu adresa nr. PL.x 594 din 9 noiembrie 2010, Biroul Permanent conform art. 95 şi 115din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic cu proiectul de Lege pentru aprobarea Ordonanţei de urgenţă a Guvernului nr.55/2010 privind unele măsuri de reducere a cheltuielilor publice.
La întocmirea raportului comun s-a avut în vedere avizul Consiliului Legislativ nr. 771/17.06.2010 şi avizul Comisiei juridice, de disciplină şi imunităţi.
Prezentul proiect de Lege are ca obiect de reglementare aprobarea Ordonanţei de urgenţă a Guvernului nr.55/2010 privind unele măsuri de reducere a cheltuielilor publice, astfel:

- modificarea normativelor de cheltuieli privind consumul de carburanţi prin diminuarea cu 50%, cu excepţia unor activităţi specifice, cum ar fi: activităţile operative de inspecţie în domeniile: vamal, gardă financiară, pentru activităţile de transport valori, pentru serviciile de ambulanţă şi SMURD, pentru activităţi specifice de intervenţie desfăşurate de instituţiile din sectorul de apărare, ordine publică şi siguranţă naţională, pentru transportul persoanelor private de libertate precum şi transportul elevilor cu microbuze şcolare;

- reducerea cu 20% a cheltuielilor cu bunurile şi serviciile prevăzute în bugetele aprobate ordonatorilor de credite pe anul 2010 şi rămase de executat pentru semestrul II.

La lucrările comisiilor reunite au participat  65  deputaţi, din totalul de 70 membri ai comisiei.

Raportul comisiilor a fost adoptat cu majoritate de voturi.

Proiectul de Lege face parte din categoria legilor ordinare, potrivit art. 76 din Constituţia României, republicată.
Proiectul de Lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.

La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul Dincă Nicolae – şef serviciu.

In urma dezbaterii proiectului de Lege pentru aprobarea Ordonanţei de urgenţă a Guvernului nr.55/2010 privind unele măsuri de reducere a cheltuielilor publice, în şedinţa din 2 februarie 2010, Comisiile reunite propun supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Viorel ŞTEFAN 
SECRETAR,

Iuliu NOSA
	PREŞEDINTE,

Sulfina BARBU
SECRETAR,

Gheorghe COICAN


Consilieri parlamentari,

Mariana Bărdiţă

Sofia Chelaru

Expert parlamentar,

Vasilica Popa

ANEXĂ

I. Amendamente admise

În urma dezbaterii, Comisiile propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	Titlul legii:

L E G E

pentru  aprobarea Ordonanţei de urgenţă a Guvernului nr. 55/2010 privind unele 
măsuri de reducere a cheltuielilor publice
	Nemodificat 
	

	2. 
	
	Articol unic.- Se aprobă Ordonanţa de urgenţă a Guvernului nr. 55 din 23 iunie 2010 privind unele măsuri de reducere a cheltuielilor publice, publicată în Monitorul Oficial al României, Partea I, nr. 425 din 24 iunie 2010.
	Articol I. - Se aprobă Ordonanţa de urgenţă a Guvernului nr. 55 din 23 iunie 2010 privind unele măsuri de reducere a cheltuielilor publice, publicată în Monitorul Oficial al României, Partea I, nr. 425 din 24 iunie 2010, cu următoarele modificări şi completări:
	


	3. 
	Titlul ordonanţei:

ORDONANŢĂ DE URGENŢĂ

privind unele măsuri de reducere a cheltuielilor publice
	Nemodificat 
	Nemodificat 
	

	4. 
	Art. I. - Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, publicată în Monitorul Oficial al României, Partea I, nr. 542 din 1 septembrie 2001, aprobată cu modificări prin Legea nr. 247/2002, cu modificările şi completările ulterioare, se modifică după cum urmează:
	Nemodificat
	Nemodificat 
	

	5. 
	1. La articolul 5, alineatul (1) va avea următorul cuprins:

„Art. 5. - (1) Ministerele, celelalte organe de specialitate ale administraţiei publice centrale, consiliile locale ale comunelor, oraşelor, municipiilor, sectoarelor municipiului Bucureşti, consiliile judeţene şi Consiliul General al Municipiului Bucureşti, precum şi instituţiile publice din subordinea acestora aplică normativele de cheltuieli pentru dotarea cu autoturisme şi pentru consumul de carburanţi prevăzute în anexa nr. 3, cu încadrarea în cheltuielile bugetare aprobate.”
	Nemodificat
	Nemodificat
	

	6. 
	2. La anexa nr. 3, punctul II se modifică şi va avea cuprinsul prevăzut în anexa care face parte integrantă din prezenta ordonanţă de urgenţă.
	Nemodificat
	Nemodificat
	

	7. 
	Art. II. - (1) Consumul lunar de carburanţi aprobat prin hotărâri ale Guvernului pentru activităţile specifice desfăşurate de unele ministere şi organe de specialitate ale administraţiei publice centrale, precum şi cele stabilite prin normative proprii în conformitate cu prevederile art. 1 alin. (4) din Ordonanţa Guvernului nr. 80/2001, aprobată cu modificări prin Legea nr. 247/2002, cu modificările şi completările ulterioare, se reduce cu 50%.

(2) Face excepţie de la prevederile alin. (1) consumul de carburanţi aprobat pentru activităţile operative de inspecţie în domeniile: vamal, gardă financiară, trafic rutier, pentru activităţile de transport valori, pentru serviciile de ambulanţă şi SMURD, pentru activităţile specifice de intervenţie desfăşurate de instituţiile din sectorul de apărare, ordine publică şi siguranţă naţională, pentru transportul persoanelor private de libertate, precum şi transportul elevilor cu microbuze şcolare.
	Nemodificat 

Nemodificat 
	Alineatul (2) al articolului II se modifică şi va avea următorul cuprins:
Nemodificat 

(2) Face excepţie de la prevederile alin. (1) consumul de carburanţi aprobat pentru activităţile operative de inspecţie în domeniile: vamal, garda financiară, trafic rutier, pentru activităţile de transport valori, pentru serviciile de ambulanţă şi SMURD, pentru activităţile specifice de intervenţie desfăşurate de instituţiile din sectorul de apărare, ordine publică şi siguranţă naţională, inclusiv poliţia locală, în oricare din formele de organizare prevăzute de Legea nr. 155/2010 şi formaţiunile civile de pompieri, precum şi pentru transportul persoanelor private de libertate, precum şi transportul elevilor cu microbuze şcolare.
Autori:

Dp. Viorel Ştefan – PSD+PC

Dp. Petru Lakatoş - UDMR

Dp. Silviu Prigoană – PD-L

Dp. Petru Călian – PD-L
	Trebuie precizată în mod expres Poliţia Locală, indiferent de forma de organizare pentru că, în ipoteza funcţionării ca şi compartiment în aparatul de specialitate al primarului (una din cele două forme de organizare permise de Legea nr. 155/2010), ar intra, în actuala formulare, sub incidenţa limitării la 125litri/lună.

	8. 
	Art. III. - (1) Autorităţile şi instituţiile publice prevăzute la art. 2 alin. (1) din Legea-cadru nr. 330/2009 privind salarizarea unitară a personalului plătit din fonduri publice vor diminua cu 20% cheltuielile cu bunurile şi serviciile aprobate în buget, programate pentru a doua jumătate a anului 2010 şi rămase de executat.

(2) Fac excepţie de la prevederile alin. (1) cheltuielile pentru transmiterea pensiilor şi altor forme de asistenţă socială, precum şi pentru plata serviciilor medicale, medicamente, dispozitive medicale şi materiale sanitare, reparaţiile şi reabilitările pentru şcoli şi hrana persoanelor private de libertate.
(3) Reducerile de cheltuieli bugetare prevăzute la alin. (1) se realizează în trimestrele III şi IV 2010, luându-se ca referinţă cheltuielile aprobate prin bugetul pe anul 2010 în vigoare la data publicării prezentei ordonanţe de urgenţă rămase de executat în trimestrele respective.
	Nemodificat 

Nemodificat 

Nemodificat 


	Nemodificat 

Nemodificat  
Nemodificat 
	

	9. 
	Art. IV. - (1) În termen de 15 zile de la intrarea în vigoare a prezentei ordonanţe de urgenţă, societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome vor prezenta spre aprobare bugetele de venituri şi cheltuieli rectificative, la întocmirea cărora se va avea în vedere reducerea cu 20% a cheltuielilor cu bunurile şi serviciile, altele decât cele pentru activităţile de producţie, a cheltuielilor cu prestaţiile externe, cheltuielilor de protocol, reclamă şi publicitate, programate pentru semestrul II 2010.

(2) Economiile rezultate din aplicarea prevederilor alin. (1) se vor reflecta în rezultatul financiar, potrivit prevederilor legale în vigoare.
	Nemodificat

Nemodificat 
	Nemodificat

Nemodificat 


	

	10. 
	Art. V. - Prin derogare de la prevederile art. 1 alin. (1) lit. f) din Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, publicată în Monitorul Oficial al României, Partea I, nr. 536 din 1 septembrie 2001, aprobată cu modificări prin Legea nr. 769/2001, cu modificările şi completările ulterioare, pentru exerciţiul financiar al anului 2010, la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, profitul contabil rămas după deducerea impozitului pe profit se repartizează în cuantum de minimum 90% sub formă de vărsăminte la bugetul de stat sau local, în cazul regiilor autonome, ori sub formă de dividende, în condiţiile legii, în cazul societăţilor naţionale, companiilor naţionale şi societăţilor comerciale cu capital integral sau majoritar de stat.
	Nemodificat 
	Nemodificat 
	

	11. 
	Art. VI. - Prevederile art. 24 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, aprobată prin Legea nr. 227/2009, cu modificările şi completările ulterioare, se aplică în mod corespunzător şi societăţilor naţionale, companiilor naţionale şi societăţilor comerciale cu capital integral sau majoritar de stat, precum şi regiilor autonome.
	Nemodificat
	Nemodificat 
	

	12. 
	Art. VII. - Încălcarea dispoziţiilor prezentei ordonanţe de urgenţă, precum şi angajarea unor cheltuieli de natura celor prevăzute de aceasta, fără a se lua în considerare măsurile de reducere, şi amânarea plăţii acestora atrage, după caz, răspunderea disciplinară, materială sau penală a persoanelor vinovate, potrivit legii.
	Nemodificat
	Nemodificat
	


II. Amendamente respinse

În cursul dezbaterii, Comisiile au respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	______________
	După articolul II se introduce un nou articol, art. II1, cu următorul cuprins:

Art. II1. Prin derogare de la prevederile art. I, pc. B din Anexa 3 la O.G. nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, autorităţile locale vor putea achiziţiona numărul necesar de autovehicule pentru funcţionarea poliţiei locale, în oricare din formele de organizare prevăzute de Legea nr. 155/2010.
Autor:

Dp. Silviu Prigoană – PD-L

Dp. Petru Călian – PD-L


	1. În ceea ce priveşte limitarea de autovehicule/instituţie prevăzută de O.G. nr. 80/2001, trebuie introdusă posibilitatea achiziţionării de autovehicule de către primării pentru Poliţia Locală în ipoteza organizării acesteia ca şi compartiment în aparatul de specialitate al primarului (una din cele două forme de organizare permise de Legea nr. 155/2010).

2. 
	Camera Deputaţilor

	2.
	Art. III. - (2) Fac excepţie de la prevederile alin. (1) cheltuielile pentru transmiterea pensiilor şi altor forme de asistenţă socială, precum şi pentru plata serviciilor medicale, medicamente, dispozitive medicale şi materiale sanitare, reparaţiile şi reabilitările pentru şcoli şi hrana persoanelor private de libertate.
	Alineatul (2) al articolului III se modifică şi va avea următorul cuprins:
(2) Fac excepţie de la prevederile alin. (1) cheltuielile pentru transmiterea pensiilor şi altor forme de asistenţă socială, precum şi pentru plata serviciilor medicale, medicamente, dispozitive medicale şi materiale sanitare, reparaţiile şi reabilitările pentru şcoli, serviciile de întreţinere a curăţeniei pe domeniul public al localităţilor şi a spaţiilor verzi, operaţiunile de deratizare, desinzecţie şi  dezinfecţie şi hrana persoanelor private de libertate.
Autor:

Dp. Petru Călian – PD-L

	1. Necesitatea includerii în excepţiile de la reducerea cu 20% a serviciilor indispensabile pentru sănătate publică.

2. 
	Camera Deputaţilor 

